Document ID: 31984R1120

*****
ΚΑΝΟΝΙΣΜΟΣ (ΕΟΚ) αριθ. 1120/84 ΤΗΣ ΕΠΙΤΡΟΠΗΣ
της 24ης Απριλίου 1984
περί αποκαταστάσεως της εφαρμογής των δασμών για ορισμένες διόδους, κρυσταλλολυχνίες και παρόμοιες διατάξεις, καθώς και για ορισμένα μέρη και μεμονωμένα τεμάχια, των διακρίσεων 85.21 Δ και Ε του Κοινού Δασμολογίου, καταγωγής Φιλιππίνων, δικαιούχων των προβλεπομένων στον κανονισμό (ΕΟΚ) αριθ. 3569/83 του Συμβουλίου δασμολογικών προτιμήσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3569/83 του Συμβουλίου της 16ης Δεκεμβρίου 1983 περί εφαρμογής των γενικευμένων δασμολογικών προτιμήσεων κατά το έτος 1984 για ορισμένα βιομηχανικά προϊόντα καταγωγής αναπτυσσόμενων χωρών (1), και ιδίως το άρθρο 13,
Εκτιμώντας:
ότι, με βάσει τα άρθρα 1 και 10 του εν λόγω κανονισμού, χορηγείται αναστολή τελωνειακών δασμών σε καθεμία από τις χώρες και τα εδάφη που περιλαμβάνονται στο παράρτημα Γ, εκτός από εκείνες που αναφέρονται στη στήλη 4 του παραρτήματος Α, στα πλαίσια των προτιμησιακών δασμολογικών οροφών, που καθορίζονται στη στήλη 9 του παραρτήματος αυτού· ότι, σύμφωνα με το άρθρο 11 του εν λόγω κανονισμού, μόλις καλυφθούν σε κοινοτικό επίπεδο οι εν λόγω ατομικές οροφές, η είσπραξη των τελωνειακών δασμών μπορεί να αποκαθίσταται σε κάθε στιγμή κατά την εισαγωγή των εν λόγω προϊόντων καταγωγής των παραπάνω χωρών και εδαφών·
ότι, για ορισμένες διόδους, κρυσταλλολυχνίες και παρόμοιες διατάξεις, καθώς και για ορισμένα μέρη και μεμονωμένα τεμάχια, των διακρίσεων 85.21 Δ και Ε του Κοινού Δασμολογίου, η ατομική οροφή διαμορφώνεται σε ύψος 1 449 000 ECU· ότι, κατά την ημερομηνία 17 Απριλίου 1984, οι εισαγωγές στην Κοινότητα των εν λόγω προϊόντων καταγωγής Φιλιππίνων ανέρχονται δια καταλογισμού στο επίπεδο της εν λόγω οροφής·
ότι ενδείκνυται να αποκαθίστανται οι τελωνειακοί δασμοί για τα εν λόγω προϊόντα έναντι των Φιλιππίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Από τις 28 Απριλίου 1984, η ανασταλείσα, δυνάμει του κανονισμού (ΕΟΚ) αριθ. 3569/83 του Συμβουλίου, εφαρμογή τελωνειακών δασμών αποκαθίσταται κατά την εισαγωγή στην Κοινότητα των παρακάτω προϊόντων, καταγωγής Φιλιππίνων:
1.2 // // // Κλάση
του Κοινού
Δασμολογίου
// Περιγραφή εμπορευμάτων
// // // 85.21
(κώδικες ΝΙΜΕΧΕ
85.21-47, 51, 53, 55, 56, 58, 62, 64, 66, 68, 91, 99) // Δ. Δίοδοι, κρυσταλλολυχνίαι και παρόμοιαι διατάξεις με ημιαγωγόν. Δίοδοι εκπομπής φωτός. Ηλεκτρονικαί μικροκατασκευαί
Ε. Μέρη και μεμονωμένα τεμάχια // //
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Απριλίου 1984.

Labels: 3
18